Nielsen & Winther Type AA

Nielsen & Winther Type AA, taip pat vadintas „Type AA„, – Pirmojo pasaulinio karo pabaigoje Danijos karalystės inžinerijos įmonės „Nielsen & Winther“ sukurtas pusantrasparnis biplanas, pirmasis pilnai daniškas lėktuvas (neskaitant variklio).

 Konstrukcija ir gamyba 
Type AA buvo pirmasis Danijoje suprojektuotas ir pagamintas lėktuvas. Tai buvo vienvietis medinės konstrukcijos biplanas su fiksuota važiuokle, diržiniais amortizatoriais, atvira piloto kabina. Variklio skyrius buvo dengtas aliuminio skarda, piloto kabinos sienelės dengtos fanera, atraminė konstrukcija už kabinos iki lėktuvo uodegos – impregnuotu ugniai atspariu audiniu. Lėktuvo viršutinis sparnas buvo vientisas ir didesnis už apatinį. Sparnai – medinės konstrukcijos, trapecijos formos, mažo storio, dengti drobe. Sparnai tarpusavyje sujungti V raidės formos statramsčiais ir atatompomis. Eleronai įrengti tik viršutiniame sparne. Apatinis sparnas – tos pačios konstrukcijos kaip ir viršutinis, su teigiamu skersiniu v, trumpesnis ir siauresnis nei viršutinis. Viršutinis sparnas pastumtas link orlaivio nosies apatinio atžvilgiu taip, kad jų galinės kraštinės sutaptų. Virš piloto kabinos padaryti sparno išėma, taip užtikrinant geresnį matomumą.

Lėktuvas buvo varomas vienu 80 AG galios Švedijoje gamintu rotaciniu varikliu.

1916 m. suprojektuotas prototipas buvo ginkluotas vienu kulkosvaidžiu, sumontuotu virš sparno ir šaudžiusiu virš propelerio disko. 1918 m. pagaminti modeliai, ginkluoti su propeleriu sinchronizuotu vienu, kituose šaltiniuose – dviem kulkosvaidžiais „Madsen“.

„Tyoe AA“ buvo daugiausia naudojami pilotų lavinimuisi. Tai pat buvo pastatytas vienas dvivietis, kurį planuota naudoti kaip žvalgybinį. Nepasiteisinius planams lėktuvas buvo parduotas Argentinai. Taip pat lėktuvo pagrindu buvo mėginama kurti dviviečius hidroplanus: po vieną jų įsigijo Danijos ir Norvegijos kariniai jūrų laivynai.

 Eksploatacija 
Pirmasis lėktuvo skrydis įvyko 1917 m. sausio 21 d. 1917 m. pagaminti 6 vnt. Atsižvelgus į kariškių pastabas 1917 m. vasarą lėktuvui buvo mėginama pritaikyti su propeleriu sinchronizuotą kulkosvaidį, tačiau šis eksperimentas buvo pripažintas nesėkmingu.Nielsen & Winther Type AA, Уголок неба. 2004

Dėl ribotų techninių galimybių ir atsilikusios konstrukcijos lėktuvas buvo pripažintas netinkamu naikintuvo ar žvalgybinio lėktuvo vaidmeniu. Orlaiviai buvo perduoti Kopenhagos aviacijos mokyklai, kur buvo naudojami pilotų lavinimuisi.

Iš aktyvios karinės tarnybos „Type AA" buvo pašalintas 1919–1924 m.Ogden, Bob (2009). Aviation Museums and Collections of Mainland Europe. Air Britain (Historians) Ltd. p. 79. Pagrindinėmis to priežastimis buvo variklio nepatikimumas, dėl kurio 1919 m. sudužo trys šio modelio lėktuvai. 1919 m. Karo ministerija uždraudė skraidyti visiems orlaiviams su nepatikimais varikliais, įskaitant Thulin variklius. Šis draudimas buvo taikomas ir „Type AA". Po šio draudimo du „Type AA" iki 1924 m. buvo naudojami mokymams ant žemės.Historien om Nielsen & Winther Beskrivelse af Type AA på Danmarks Flymuseum

„Type AA“ nebuvo bandoma modernizuoti dėl karui pasibaigui atsiradusios galimybės nebrangiai įsigyti gerokai modernesnių lėktuvų iš Pirmajame pasauliniame kare kariavusių šalių. Po bandymo sukurti „Type AA", Danijoje daugiau nebebuvo bandoma sukurti savos gamybos karo lėktuvų.

 Variantai 

 Type AA
 Pagrindinis serijinis modelis, pagaminti 6 vnt.
 Type AB
 Dvivietis žvalgybinis lėktuvas, prototipas, pagamintas 1 vnt.
 Type AC
 Type AA hidroplano variantas su plūdėmis, prototipas, pagaminti 2 vnt.

 Techniniai duomenys 
miniatiūra|Nielsen&Winther Type AA piešinys iš trijų perspektyvų
Šaltinis: GreenGreen, William; Gordon Swanborough. The Complete Book of Fighters. Godalming, UK: Salamander Books. p. 430.

Bendrieji duomenys

 Įgula: vienas pilotas
 Ilgis: 6,60 m.
 Sparno mojis: 7,70 m.
 Aukštis: 2,80 m.
 Svoris:
 Tuščio: 350 kg
 Kilimo: 550 kg
 Variklis: 9 cilindrų 80 AG (66 kW) galios rotacinis variklis „Thulin A" (prancūziško „Le Rhône 9C" licencinė kopija)

Skrydžio duomenys

 Greitis:
 maksimalus: 150 km/h (81 mazgas)

Ginkluotė

 8 mm kalibro kulkosvaidis „Madsen"

 Operatoriai 



 Flyvevåbnet – Karališkosios karinės oro pajėgos
 Søværnet – karališkasis Danijos jūrų laivynas



 Sjøforsvaret – karališkasis Norvegijos jūrų laivynas



 Fuerza Aérea Argentina – Karinės oro pajėgos

 Išlikę egzemplioriai 

 Hensingioro (dan. Helsingør) mieste esančiama Danijos technikos muziejjuje (dan. Danmarks Tekniske Museum) eksponuojama šio orlaivio replika.Nielsen & Winther Type AA, Airliners.net

 Šaltiniai 

 (EN) Green, William; Gordon Swanborough (1994). The Complete Book of Fighters. Godalming, UK: Salamander Books. s. 430
 (DK) Historien om Nielsen & Winther 
 (RU) Nielsen & Winther Type AA, Уголок неба. 2004
 (EN) Taylor, Michael J. H. (1989). Jane’s Encyclopedia of Aviation. London: Studio Editions.
 (EN) Ogden, Bob (2009). Aviation Museums and Collections of Mainland Europe. Air Britain (Historians) Ltd. ISBN 978 0 85130 418 2.

 Išnašos 

Kategorija:Biplanai
Kategorija:Nielsen & Winther orlaiviai
Kategorija:Žvalgybiniai lėktuvai
Kategorija:Hidroplanai
Kategorija:Mokomieji lėktuvai